stanford-oval/wikipedia huggingface dataset:
คณะวิทยาศาสตร์ มหาวิทยาลัยสงขลานครินทร์
กิจกรรมที่สำคัญ > กิจกรรมวันเปิดกระปุกออมสิน

คณะวิทยาศาสตร์ร่วมกับสมาคมนักศึกษาเก่าคณะวิทยาศาสตร์ มหาวิทยาลัยสงขลานครินทร์ ดำเนินการโครงการวันละสิบบาทเพื่อน้อง ตั้งแต่วันที่ 24 กันยายน 2546 และได้จัดงานเปิดกระปุกออมสิน เป็นประจำทุกปี โดยเริ่มครั้งแรก เมื่อวันที่ 25 กันยายน 2547 และนำเงินที่ได้จัดตั้งเป็นกองทุนย่อย “วันละสิบบาทเพื่อน้อง” เงินกองทุนฯ นี้มีวัตถุประสงค์ที่จะใช้เป็นเงินทุนสำหรับนักศึกษาคณะวิทยาศาสตร์ที่ขาดแคลนทุนทรัพย์ และสนับสนุนกิจกรรมของสมาคมฯ โดยทางสมาคมฯ สามารถยืมเงินเพื่อนำไปเป็นเงินทดรองจ่ายในการจัดกิจกรรมของสมาคมฯ ได้โดยไม่คิดดอกเบี้ย
กิจกรรมที่สำคัญ > ค่ายอาสาพัฒนาวิทยาศาสตร์เพื่อชนบท

เริ่มจัดครั้งแรกในปี พ.ศ. 2522 โดยจัดขึ้นในช่วงปิดภาคการศึกษาที่ 1 มีวัตถุประสงค์ดังนี้
เพื่อให้นักศึกษาผู้เข้าร่วมโครงการ ฝึกการทำงานโดยการปฏิบัติจริง ทั้งในด้านวิชาและด้านการปฏิบัติ
สร้างค่านิยมด้านความร่วมมือ ความสามัคคีในหมู่คณะ รู้และรับผิดชอบงานที่ได้รับมอบหมาย ตลอดจนรู้จักแก้ไขปัญหาเฉพาะหน้าที่เกิดขึ้น
ฝึกให้นักศึกษาทำงานอย่างเป็นระบบ มีการวางแผนและขั้นตอนในการทำงานตลอดจนกล้าที่จะแสดงความคิดเห็นในงานที่ทำร่วมกัน
เสริมสร้างพื้นฐานทางการศึกษาของชุมชนที่ห่างไกลความเจริญ ทั้งในด้านวิชาการและอุปกรณ์การเรียนการสอน
โดยกิจกรรมหลักของค่ายคือการสร้างสาธารณสมบัติ เช่น อาคาร สื่อการเรียนการสอน สำหรับโรงเรียนที่ขาดแคลน รวมถึงกิจกรรมสัมพันธ์ระหว่างชาวบ้านในชุมชนกับนักศึกษา
กิจกรรมที่สำคัญ > งานลอยกระทง

มหาวิทยาลัยกำหนดให้สระหน้าอาคารศูนย์ปาฐกถาประดิษฐ์ เชยจิตร เป็นสถานที่ในการลอยกระทง
กิจกรรมที่สำคัญ > กีฬาประเพณีวิดยา-ศึกษา-วิดยา

เดิมเรียกว่า กีฬาสัมพันธ์ ม.อ.- มศว เป็นการแข่งขันกีฬาเชื่อมความสัมพันธ์ระหว่างคณะวิทยาศาสตร์ มหาวิทยาลัยสงขลานครินทร์ กับคณะวิทยาศาสตร์ มหาวิทยาลัยศรีนครินทรวิโรฒ สงขลา (ต่อมาเปลี่ยนชื่อเป็น มหาวิทยาลัยทักษิณ) ต่อมาเมื่อ คณะศึกษาศาสตร์ มหาวิทยาลัยสงขลานครินทร์ ได้เข้าร่วมการแข่งขัน จึงมีการเปลี่ยนชื่อการแข่งขันเป็นชื่อที่ใช้อยู่ปัจจุบัน โดยทั้งสามคณะจะหมุนเวียนเป็นเจ้าภาพทุกปี
กิจกรรมที่สำคัญ > โครงการเตรียมความพร้อมสำหรับการทำงาน

เป็นการจัดฝึกอบรมเสริมความรู้ให้กับว่าที่บัณฑิตเพื่อเตรียมความพร้อมสู่ชีวิตคนทำงาน
กิจกรรมที่สำคัญ > งานเลี้ยงอำลาพี่ปี 4

จัดขึ้นในช่วงต้นเดือนกุมภาพันธ์ เพื่อแสดงความยินดีแก่นักศึกษาชั้นปีที่ 4 ที่กำลังจะสำเร็จการศึกษา โดยในระยะแรกใช้สถานที่บริเวณลานหินแตก (ลานด้านบนอาคารศูนย์ปาฐกถาประดิษฐ์ เชยจิตร ) บริเวณหน้าตึกเคมี สลับกับลานบานบุรี เป็นสถานที่จัดกิจกรรม ต่อมาเมื่อมีการสร้างเวทีถาวรที่ลานบานบุรี จึงใช้ลานดังกล่าวเป็นสถานที่จัดกิจกรรมจนถึงปัจจุบัน โดยในงานจะมีการแสดงจากนักศึกษาชั้นปีที่ 4 แต่ละภาควิชา การแสดงจากนักศึกษาชั้นปีที่ 1 รวมถึงการประกวดชุดแต่งกายสวยงามของนักศึกษาชั้นปีที่ 4 ที่เข้าร่วมงาน
ผลงานวิจัยและประดิษฐ์ที่สำคัญ > สาขาวิชาเคมี

การพัฒนาเทคนิคการวิเคราะห์สารปริมาณน้อยโดย รศ.ดร.เพริศพิชญ์ คณาธารณา  ภาควิชาเคมี
ผลงานวิจัยและประดิษฐ์ที่สำคัญ > สาขาวิชากายวิภาคศาสตร์

การค้นพบสารเอสโตรเจนในน้ำมะพร้าวอ่อน โดย รศ.ดร.นิซาอูดะห์ ระเด่นอาหมัด ภาควิชากายวิภาคศาสตร์
ผลงานวิจัยและประดิษฐ์ที่สำคัญ > สาขาวิชาชีวเคมี

ครีมผิวขาวจากน้ำยางพารา โดย ศ.ดร.รพีพรรณ วิทิตสุวรรณกุล ภาควิชาชีวเคมี
ผลงานวิจัยและประดิษฐ์ที่สำคัญ > สาขาวิชาฟิสิกส์

หุ่นยนต์กู้ระเบิด โดย ผศ.ดร.ภัทร อัยรักษ์ ภาควิชาฟิสิกส์
งานวิจัยเรื่อง สมบัติให้ความร้อนเอ็นทีซี พีพีซี การเก็บประจุไฟฟ้าของอิเล็กทรอนิกส์เซรามิกส์และการประยุกต์ใช้ โดย รศ.ธงชัย พันธ์เมธาฤทธิ์ ภาควิชาฟิสิกส์ (รางวัลผลงานวิจัยดีเด่น จากสำนักงานคณะกรรมการวิจัยแห่งชาติ ประจำปี พ.ศ. 2549)
การพัฒนาชุดตรวจน้ำปนเปื้อนด้วยเทคโนโลยีไบโอเซ็นเซอร์ โดย รศ.ดร.ปณต ถาวรังกูร ภาควิชาฟิสิกส์
บุคคลที่มีชื่อเสียง

บทความหลัก: รายนามบุคคลสำคัญจากมหาวิทยาลัยสงขลานครินทร์
พล.ต.ต.นพ.พงศ์ธร สุโฆสิต (เคมี) ศัลยแพทย์เชี่ยวชาญ สาขากุมารศัลยกรรม โรงพยาบาลตำรวจ
พล.ต.ต.สุเมธ พงษ์ลิมานนท์ (เคมี) อดีตผู้บังคับการศูนย์พิสูจน์หลักฐาน 10
จารุวรรณ จันทิมาพงษ์ (เคมี รุ่น 1) รองอธิบดีกรมธนารักษ์
ดร.นพวรรณ ตันพิพัฒน์ (เคมี รุ่น 10) รองผู้อำนวยการศูนย์นาโนเทคโนโลยีแห่งชาติ สำนักงานพัฒนาวิทยาศาสตร์และเทคโนโลยีแห่งชาติ
ผศ.ดร.บุญญฤทธิ์ อุยยานนวาระ (ฟิสิกส์ รุ่น 24) ผู้ร่วมก่อตั้งเว็บไซต์ วิชาการ.คอม
ดร.รอยล จิตรดอน (คณิตศาสตร์ รุ่น 2) ผู้อำนวยการสถาบันสารสนเทศทรัพยากรน้ำและการเกษตร กระทรวงวิทยาศาสตร์และเทคโนโลยี
ปฐมา จันทรักษ์ (คณิตศาสตร์ รุ่น 17) รองประธานด้านการขยายธุรกิจในกลุ่มประเทศอินโดจีน และ กรรมการผู้จัดการใหญ่  บริษัท ไอบีเอ็ม ประเทศไทย จำกัด
สาธิต วงศ์สัมพันธ์ (โบ้) (ชีววิทยา รุ่น 25) นักดนตรีวงลำดวน
ศ.ดร.พิมพ์ใจ ใจเย็น (เคมี) นักวิทยาศาสตร์ที่ได้รับรางวัลนักวิทยาศาสตร์รุ่นใหม่ สาขาชีวเคมี ประจำปี พ.ศ. 2548 และประจำปี พ.ศ. 2546
ผศ.ดร.เทียนทอง ทองพันชั่ง (เคมี) นักวิทยาศาสตร์ที่ได้รับรางวัลนักวิทยาศาสตร์รุ่นใหม่ สาขาเคมี ประจำปี พ.ศ. 2547
“ครูก้อย” นัชชา ลอยชูศักดิ์ (ฟิสิกส์) ครูวิทยาศาสตร์ที่ปรึกษาผู้มีบุตรยากและผู้ก่อตั้งเพจ BabyAndMom.co.th
ตราสัญลักษณ์คณะวิทยาศาสตร์ มหาวิทยลัยสงขลานครินทร์
รัฐเซาท์ดาโคตา

| รัฐเซาท์ดาโคตา |
| --- | --- |
รัฐ
State of South Dakota
   ธง ตรา
สมญา: The Mount Rushmore State (อย่างเป็นทางการ),  The Sunshine State
คำขวัญ: Under God the people rule -- ประชาชนกำหนดกฎเกณฑ์ภายใต้พระเจ้า
แผนที่สหรัฐเน้นรัฐเซาท์ดาโคตา
ประเทศ: สหรัฐ
เข้าร่วมสหรัฐ: 2 พฤศจิกายน พ.ศ. 2432 (8)
เมืองหลวง: เพียร์
เมืองใหญ่สุด: ซูฟอลส์
การปกครอง
 • ผู้ว่าการ: เอ็ม. ไมเคิล ราวส์ (R)
สมาชิกวุฒิสภา: ไมก์ ราวส์ (R)  จอห์น ธูน (R)
พื้นที่
 • ทั้งหมด: 77,163 ตร.ไมล์ (199,905 ตร.กม.)
อันดับพื้นที่: 17
ประชากร
 • ทั้งหมด: 754,844  คน
 • อันดับ: 46
 • ความหนาแน่น: 9.9 คน/ตร.ไมล์ (3.84 คน/ตร.กม.)
 • อันดับความหนาแน่น: 40
ภาษา
 • ภาษาทางการ: ภาษาอังกฤษ
เขตเวลา: แบ่งรัฐออกเป็นสองฝั่ง   ฝั่งตะวันออก GMT-6/-5   ฝั่งตะวันตก GMT-7/-6
อักษรย่อไปรษณีย์: SD
รหัส ISO 3166: US-SD
เว็บไซต์: www.state.sd.us
รัฐเซาท์ดาโคตา (South Dakota, เสียงอ่านภาษาอังกฤษ: /ˈsaʊθ dəˈkoʊ tə/) เป็นรัฐของสหรัฐ ตั้งอยู่บริเวณตอนเหนือของประเทศ ชื่อของรัฐตั้งชื่อตาม ลาโคตาและดาโคตา อินเดียนแดงเผ่าซู เมืองหลวงของรัฐเซาท์ดาโคตา คือเมืองเพียร์ เมืองสำคัญอื่น ๆ ได้แก่ซูฟอลส์และแรพิดซิตี สถานท่องเที่ยวสำคัญของรัฐคือเมานต์รัชมอร์ อนุสรณ์สถานแห่งชาติตั้งอยู่ใกล้เมืองคีย์สโตน โดยบริเวณหน้าผามีรูปแกะสลักประธานาธิบดี 4 คน ของสหรัฐ ได้แก่ จอร์จ วอชิงตัน, โทมัส เจฟเฟอร์สัน, ทีโอดอร์ รูสเวลต์, และ อับราฮัม ลิงคอล์น และเป็นที่มาของชื่อเล่นของรัฐคือ "รัฐเมานต์รัชมอร์"
แหล่งข้อมูลอื่น

สถานีย่อยสหรัฐ
เว็บไซต์รัฐเซาท์ดาโคตาอย่างเป็นทางการ
เว็บไซต์การท่องเที่ยวเซาท์ดาโคตา
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
เทือกเขาร็อกกี

เทือกเขาใหญ่ในทิศตะวันตกของอเมริกาเหนือ
| เทือกเขาร็อกกี |
| --- | --- |
The Rockies (en), Les montagnes Rocheuses (fr), Montañas Rocosas, Rocallosas(es)
ทะเลสาบโมเรน และ Valley of the Ten Peaks, อุทยานแห่งชาติแบมฟ์‎, แอลเบอร์ตา
จุดสูงสุด
ยอด: ยอดเขาเอลเบิร์ต (โคโลราโด)
ความสูง เหนือระดับน้ำทะเล: 4,401 m (14,440 ft)
พิกัด: 39°07′04″N 106°26′43″W﻿ / ﻿39.11778°N 106.44528°W﻿ / 39.11778; -106.44528 
ข้อมูลเชิงขนาด
ยาว: 3,000 กม. (1,864 ไมล์) (straight-line distance)
ข้อมูลทางภูมิศาสตร์
 
ประเทศ: แคนาดา และ สหรัฐอเมริกา
รัฐ/จังหวัด:  List บริติชโคลัมเบีย แอลเบอร์ตา ไอดาโฮ มอนแทนา ไวโอมิง ยูทาห์ โคโลราโด นิวเม็กซิโก 
พิกัดเทือกเขา: 43°44′28″N 110°48′09″W﻿ / ﻿43.741208°N 110.802414°W﻿ / 43.741208; -110.802414
เทือกเขา: เทือกเขาในทวีปอเมริกาเหนือ
ข้อมูลทางธรณีวิทยา
อายุหิน: พรีแคมเบรียน และ ยุคครีเทเชียส
ประเภทหิน: หินอัคนี, หินตะกอน และ หินแปร
เทือกเขาร็อกกี
เทือกเขาร็อกกี (อังกฤษ: Rocky Mountains หรือ Rockies) เป็นเทือกเขาในอเมริกาเหนือ พาดผ่านตั้งแต่บริติชโคลัมเบียในแคนาดา ไปจนถึงรัฐนิวเม็กซิโกในสหรัฐอเมริกา รวมความยาวประมาณ 4,800 กิโลเมตร โดยมียอดเขาที่สูงที่สุดคือ เมาท์เอลเบิร์ต ในรัฐโคโลราโด ซึ่งมีความสูงประมาณ 4,401 เมตรเหนือระดับน้ำทะเล
เป็นเทือกเขาใหญ่ ตั้งอยู่ทางทิศตะวันตกของทวีปอเมริกาเหนือ เทือกเขาร็อกกีทอดยาวเป็นเส้นตรงกว่า 3,000 กิโลเมตร (1,900 ไมล์) จากส่วนเหนือสุดของบริติชโคลัมเบียในแคนาดา ไปจนถึงนิวเม็กซิโกในสหรัฐอเมริกา ทางด้านเหนือติดกับแม่น้ำลียาร์ดในขณะที่จุดใต้สุดติดกับเมืองแอลบูเคอร์คีใกล้กับภูเขาซานเดีย-มันซาโน เทือกเขาร็อกกีเป็นส่วนหนึ่งของเทือกเขาในทวีปอเมริกาเหนือ เทือกเขาร็อกกีไม่ได้เป็นส่วนหนึ่งของเทือกเขาชายฝั่งแปซิฟิก, เทือกเขาคาสเคดและเทือกเขาเซียร่าเนวาดาซึ่งอยู่ห่างออกไปทางทิศตะวันตก
เทือกเขาร็อคกี้ก่อตัวเมื่อ 80 ล้านถึง 55 ล้านปีก่อน อยู่ในช่วงสมัยลาราไมต์ ซึ่งมีแผ่นเปลือกโลกจำนวนหนึ่งเริ่มเลื่อนตัวอยู่ใต้แผ่นอเมริกาเหนือ ผลของการมุดตัวคือทำให้เกิดภูเขาที่ในบริเวณทางทิศตะวันตกบนทวีปอเมริกาเหนือ ตั้งแต่นั้นมาการแปรสัณฐานและการกัดเซาะของธารน้ำแข็ง ได้ทำให้เทือกเขาร็อกกีกลายเป็นยอดเขาและหุบเขาอันน่ามหัศจรรย์ ในช่วงท้ายของยุคน้ำแข็งยุคสุดท้าย มนุษย์เริ่มอาศัยอยู่ในเทือกเขา หลังจากนั้นชาวยุโรปเช่น เซอร์อเล็กซานเดอร์ แม็คเคนซี่และชาวอเมริกันเช่น การเดินทางของลูอิสและคลาร์ก เริ่มสำรวจจำพวกแร่ธาตุ เป็นการเริ่มต้นการแสวงหาผลประโยชน์ทางเศรษฐกิจจากภูเขาแม้ว่าจะมีประชากรไม่มากก็ตาม
จากยอดเขาสูงสุด 100 แห่งในบรรดายอดเขาสูงสุดของเทือกเขาร็อคกี้ 78 แห่ง (รวมจุดสูงสุด 30 แห่ง) ตั้งอยู่ในรัฐโคโลราโด  ในรัฐไวโอมิงสิบแห่ง ในนิวเม็กซิโกหกแห่งและสามแห่งในรัฐมอนทานา สวนสาธารณะและเขตพื้นที่ป่าสงวนบนเทือกเขากลายเป็นแหล่งท่องเที่ยวยอดนิยมโดยเฉพาะอย่างยิ่งสำหรับนักปีนเขา ตั้งแคมป์ ตกปลา ล่าสัตว์ ปั่นจักรยานเสือภูเขา เล่นสกีและสโนว์บอร์ด
เปาวลี พรพิมล

| เปาวลี พรพิมล |
| --- | --- |
ชื่อเกิด: พรพิมล เฟื่องฟุ้ง
ชื่ออื่น: เปาวลี พรพิมล
เกิด: 2 มกราคม พ.ศ. 2535 (33 ปี)
จุดกำเนิด: อำเภอด่านช้าง จังหวัดสุพรรณบุรี ประเทศไทย
บิดา: ศักดิ์ เฟื่องฟุ้ง
มารดา: บังอร เฟื่องฟุ้ง
คู่สมรส: กานต์ กิจเจริญ (2562–ปัจจุบัน)
บุตร: 1 คน
อาชีพ: นักร้อง นักแสดง พิธีกร
ปีที่แสดง: พ.ศ. 2553–ปัจจุบัน
สังกัด: แกรมมี่โกลด์ในเครือจีเอ็มเอ็ม แกรมมี่ (2553 - 2566) จีเอ็มเอ็ม มิวสิค (2566 - ปัจจุบัน)
เปาวลี พรพิมล (เกิด 2 มกราคม พ.ศ. 2535) ชื่อเล่น เปา เป็นนักร้อง นักแสดง พิธีกรชาวไทย มีชื่อเสียงมาจากภาพยนตร์เรื่อง พุ่มพวง โดยรับบทเป็น พุ่มพวง ดวงจันทร์ เธออยู่ในวงการบันเทิงมาแล้ว 15 ปี
ประวัติ

พรพิมล เฟื่องฟุ้ง ชื่อเล่นว่า เปา  เกิดวันพฤหัสบดีที่ 2 มกราคม พ.ศ. 2535 บ้านเกิดอยู่ที่ อำเภอด่านช้าง จังหวัดสุพรรณบุรี เป็นบุตรีของนายศักดิ์ เฟื่องฟุ้ง กับนางบังอร เฟื่องฟุ้ง เธอมีพี่ชาย 1 คน คือ นายอดิศร เฟื่องฟุ้ง เดิมนับถือศาสนาพุทธ ต่อมาภายหลังเปลี่ยนไปนับถือศาสนาคริสต์นิกายโรมันคาทอลิก เปาวลีจบชั้นมัธยมศึกษาจากโรงเรียนบรรหารแจ่มใสวิทยา 3  จังหวัดสุพรรณบุรี เข้าเรียนคณะมนุษยศาสตร์ เอกสื่อสารมวลชน มหาวิทยาลัยรามคำแหง จบการศึกษาเมื่อปี พ.ศ. 2559   เคยเข้าประกวดร้องเพลงลูกทุ่งหลายเวที ทั้งเวทีรายการชุมทางเสียงทอง ชิงช้าสวรรค์ และเวทีสุดท้ายที่ทำให้เธอได้เข้าสู่วงการคือ เวทีรายการ คว้าไมค์ คว้าแชมป์ ครั้งที่ 1 ทางช่องแฟนทีวี  ได้รับรางวัล แชมป์ ออฟ เดอะ เยียร์ ปี 2553 ต่อมาได้รับการคัดเลือกจากสหมงคลฟิล์ม ให้แสดงภาพยนตร์เรื่องพุ่มพวง โดยรับบทนำเป็น  พุ่มพวง ดวงจันทร์ ราชินีเพลงลูกทุ่ง คู่กับ ณัฐวุฒิ สกิดใจ
เปาวลี เป็นนักร้องในสังกัด จีเอ็มเอ็ม แกรมมี่ ค่ายแกรมมี่โกลด์ โดยได้รับฉายาว่า สาวสุพรรณเสียงดี หรือ นักร้องสาวเงาเสียงพุ่มพวง
สมรสกับ เอิร์ธ กานต์ กิจเจริญ ลูกชายของซูโม่กิ๊ก เกียรติ กิจเจริญ หลังจากคบหาดูใจนานกว่า 8 ปี ในวันที่ 2 พฤศจิกายน 2562 ทำพิธีของศาสนาพุทธ ณ จ.สุพรรณบุรี และในวันที่ 9 พฤศจิกายน พ.ศ. 2562 ทำพิธีของศาสนาคริสต์ ณ อาสนวิหารอัสสัมชัญ ถนนเจริญกรุง แขวงบางรัก เขตบางรัก กรุงเทพมหานคร
มีบุตรสาวด้วยกัน 1 คน ชื่อ แสนดี กิจเจริญ ชื่อเล่น แสนดี เกิดเมื่อวันที่ 19 กันยายน พ.ศ. 2567ณ โรงพยาบาลบำรุงราษฎร์ อินเตอร์เนชั่นแนล แขวงคลองเตยเหนือ เขตวัฒนา กรุงเทพมหานคร
ผลงานเพลง > อัลบั้มเดี่ยว

| ปี | สตูดิโออัลบั้ม | รายชื่อเพลง |
| --- | --- | --- |
| 2554 |  ชุดที่ 1 กรุณาอยู่ในระยะของความคิดถึง เริ่มออกจำหน่าย : 28 ตุลาคม พ.ศ. 2554  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD, VCD และ DVD  Digital วางจำหน่ายในภายหลัง  สนับสนุนโดย ยาสตรี เลดิน่า |  กลับมาแสดงตัวด่วน  กรุณาอยู่ในระยะของความคิดถึง (Title)  ต้องตามหาหรือว่าแค่รอ  พรุ่งนี้จะได้ยินคำว่ารักอีกไหม (MV ออกอากาศช่องแฟนทีวี พ.ศ. 2555)  อยากมองตาเวลาพูดคำนั้น  ส่งแค่นี้พอเดี๋ยวพ่อว่า  ขอนิดนึง  ช่วยพูดคำที่ฉันอยากได้ยิน  ไม่อยากให้ความเหงามาแทนที่เธอ  ก็คนอย่างเธอไม่มีหลายคน |
| 2557 |  ชุดที่ 2 ในความรู้สึกของเธอ เริ่มออกจำหน่าย : 25 กันยายน พ.ศ. 2557  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD, DVD และ Digital |  เบื่อ  หายใจรอใจที่หาย (เพลงประกอบละคร ลิเก๊..ลิเก)  สวัสดีจ้ะคุณเนื้อคู่  ในความรู้สึกของเธอ (Title)  คิดถึงนี่คะ  แต่เธออยู่ไหน  ไม่อยากเป็นคนรักเธอข้างเดียว  อยากคุยด้วยปากไม่อยากคุยด้วยมือ  คนแปลกหน้าที่คุ้นเคย  เอิ๊งเอ่ย (ต้นฉบับ ก๊อท จักรพันธ์) (เพลงประกอบละคร ลิเก๊..ลิเก) |
| 2560 |  ชุดที่ 3 แม่ค้าหน้าคอม เริ่มออกจำหน่าย : 27 กรกฎาคม พ.ศ. 2560  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD และ Digital |  อะแหม่..อ้อนจัง  รับผิดชอบด้วยนะ  อยากได้ยินว่าเธอรักฉัน  หายใจออกก็เหงา หายใจเข้าก็คิดถึง (ต้นฉบับ แช่ม แช่มรัมย์)  แม่ค้าหน้าคอม (Title)  พี่ชายคะ  นักร้องน้องใหม่  อยากเป็นคนสำคัญ  สัญญาออนไลน์  กำแพงชื่อเพื่อน |
| 2563 |  PAOLYWOOD ออกจำหน่าย : 23 มกราคม พ.ศ. 2563  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : Digital |  วรรณคดีสีชมพู (Feat. Maiyarap) (Title)  พ่อเจ้าประคุณทูนหัว  หยิบ  โอมเพี้ยง  ไอชิเตรุ |
ผลงานเพลง > อัลบั้มพิเศษ

| ปี | สตูดิโออัลบั้ม | รายชื่อเพลง |
| --- | --- | --- |
| 2554 |  เพลงประกอบภาพยนตร์ พุ่มพวง เริ่มออกจำหน่าย : 30 มิถุนายน พ.ศ. 2554  สังกัด : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, VCD และ DVD  Digital, LP วางจำหน่ายในภายหลัง |  นักร้องบ้านนอก (ต้นฉบับ พุ่มพวง ดวงจันทร์)  โลกของผึ้ง (ต้นฉบับ พุ่มพวง ดวงจันทร์)  แก้วรอพี่ (ต้นฉบับ พุ่มพวง ดวงจันทร์)  ตั๊กแตนผูกโบว์ (ต้นฉบับ พุ่มพวง ดวงจันทร์)  หนูไม่รู้ (ต้นฉบับ พุ่มพวง ดวงจันทร์)  ผู้ชายในฝัน (ต้นฉบับ พุ่มพวง ดวงจันทร์)  ดาวเรืองดาวโรย (ต้นฉบับ พุ่มพวง ดวงจันทร์)  สาวนาสั่งแฟน (ต้นฉบับ พุ่มพวง ดวงจันทร์)  กระแซะเข้ามาซิ (ต้นฉบับ พุ่มพวง ดวงจันทร์)  ห่างหน่อยถอยนิด (ต้นฉบับ พุ่มพวง ดวงจันทร์) |
| 2558 |  เพลงแม่ชอบ ชุดที่ 1,2 เริ่มออกจำหน่าย : 18 ธันวาคม พ.ศ. 2558  สังกัด : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, DVD และ Digital  อัลบั้มพิเศษ เพลงแม่ชอบ เพลงเพราะติดหูสมัยคุณแม่ยังสาว ที่คุณแม่หลายคนชื่นชอบมาจนทุกวันนี้ ขับร้องใหม่ในรูปแบบ เปาวลี พรพิมล |  ชุดที่ 1 พรุ่งนี้ฉันจะเป็นสาว (ต้นฉบับ พุ่มพวง ดวงจันทร์)  จะขอก็รีบขอ (ต้นฉบับ ศิรินทรา นิยากร)  ทาแป้งรอ (ต้นฉบับ ศิรินทรา นิยากร)  คอยวันเธอใจเดียว (ต้นฉบับ เรียม ดาราน้อย)  อยากฟังซ้ำ (ต้นฉบับ ศิรินทรา นิยากร)  เอียงแก้มคอย (ต้นฉบับ น้ำอ้อย พุ่มสุข)  กินข้าวกับน้ำพริก (ต้นฉบับ ผ่องศรี วรนุช)  รู้ว่าเขาหลอก (ต้นฉบับ ศิรินทรา นิยากร) (เพลงนี้ไม่ใช่เพลงโปรโมทแต่เพลงนี้ถูกเปิดทางช่องแฟนทีวี ในปี 2559)  ลั่นทมคืนทุ่ง (ต้นฉบับ ผ่องศรี วรนุช)  คุณหมอคะ (ต้นฉบับ เรณู เบญจวรรณ) |
| 2558 |  เพลงแม่ชอบ ชุดที่ 1,2 เริ่มออกจำหน่าย : 18 ธันวาคม พ.ศ. 2558  สังกัด : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, DVD และ Digital  อัลบั้มพิเศษ เพลงแม่ชอบ เพลงเพราะติดหูสมัยคุณแม่ยังสาว ที่คุณแม่หลายคนชื่นชอบมาจนทุกวันนี้ ขับร้องใหม่ในรูปแบบ เปาวลี พรพิมล |  ชุดที่ 2 ล้นเกล้าเผ่าไทย (ต้นฉบับ สายัณห์ สัญญา)  วอนลมฝากรัก (ต้นฉบับ บุปผา สายชล)  ฝนหนาวสาวครวญ (ต้นฉบับ ผ่องศรี วรนุช)  สุดท้ายที่กรุงเทพ (ต้นฉบับ สุนารี ราชสีมา)  อีสาวทรานซิสเตอร์ (ต้นฉบับ อ้อยทิพย์ ปัญญาธรณ์)  เขารู้กันมาตั้งนานแล้วนะลุง (ต้นฉบับ แสงเดือน เปรื่องสุวรรณ)  ขี่เก๋งไม่ลืมเกวียน (ต้นฉบับ แรม เรณู) (เพลงนี้ไม่ใช่เพลงโปรโมทแต่เพลงนี้ถูกเปิดทางช่องแฟนทีวี ในปี 2559)  สาวเพชรบุรี (ต้นฉบับ พุ่มพวง ดวงจันทร์)  สาวนาคอยคู่ (ต้นฉบับ บุปผา สายชล)  ที่รักเรารักกันไม่ได้ (ต้นฉบับ เรียม ดาราน้อย) |
ผลงานเพลง > ซิงเกิ้ลเดี่ยว

| ปี | เพลง | หมายเหตุ |
| --- | --- | --- |
| 2553 | พระรัตนตรัย | เพลงอยู่ในอัลบั้ม วัดทางสาย ชุดที่ 3 ในนาม กัลยา วิลาวัณย์ |
| 2559 | เล่าสู่หลานฟัง (ต้นฉบับ สลา คุณวุฒิ) | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2561 | อย่าเอารักมาล้อเล่น | เป็นเพลงชิงในรายการ สมรภูมิชิงเพลง |
| 2561 | เจตนาที่ไม่หลบตา | เพลงในโปรเจกต์ OVER-LAB, สามารถฟังได้แค่ใน Youtube |
| 2561 | บุญเก่า (ร้องเดี่ยว) | สามารถฟังและชม MV ได้แค่ใน Youtube |
| 2562 | จะมามั๊ยหนอ | เพลงในโปรเจกต์ ปฏิทินหัวใจ |
| 2562 | ไปเล่นตรงโน้น (ต้นฉบับ ปิ่น พรชนก) | เพลงในโปรเจกต์ ขี้เล่นเดอะโปรเจกต์ |
| 2562 | ตั้งใจมาบอก | - |
| 2562 | พูด | - |
| 2562 | ยักคิ้ว | เพลงในโปรเจกต์ มักกะลีผีเสื้อ 2019 |
| 2563 | กินจุ๊บจิ๊บ (ต้นฉบับ แคท รัตติกาล) | เพลงในโปรเจกต์พิเศษ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2566 | พ่อเนื้อทอง |  |
| 2566 | หลงรักซะตั้งนาน |  |
ผลงานเพลง > เพลงประกอบละคร

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2555 | สมหวัง (ต้นฉบับ ก๊อท จักรพันธ์) | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | ใจสารภาพ (ต้นฉบับ ก๊อท จักรพันธ์) | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | หน้าจริงหรือหน้ากาก | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | ยังไม่ตายซักกะหน่อย | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | อยากให้เธอบอกว่าไม่จริง | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | อย่างงี้มันต้องขยี้ | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | คนนิสัยไม่ดี | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | เธอคือความหมายของความคิดถึง | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | ต้องมีสักวัน (ต้นฉบับ ก๊อท จักรพันธ์) | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2555 | ผู้ชายในฝัน (ต้นฉบับ พุ่มพวง ดวงจันทร์) | สายฟ้ากับสมหวัง | สถานีวิทยุโทรทัศน์กองทัพบก ช่อง 5 |
| 2556 | อะไร ยังไง ทำไม เพราะว่าใคร | วุ่นนักรักหรือหลอก | สถานีวิทยุโทรทัศน์กองทัพบก ช่อง 5 |
| 2556 | ถ้าฉันไม่ใช่คนนั้น | วุ่นนักรักหรือหลอก | สถานีวิทยุโทรทัศน์กองทัพบก ช่อง 5 |
| 2557 | เอิ๊งเอ่ย (ต้นฉบับ ก๊อท จักรพันธ์) | ลิเก๊..ลิเก | สถานีวิทยุโทรทัศน์กองทัพบก ช่อง 5 |
| 2557 | หายใจรอใจที่หาย | ลิเก๊..ลิเก | สถานีวิทยุโทรทัศน์กองทัพบก ช่อง 5 |
| 2560 | สัญญากับใจ (ต้นฉบับ จอมขวัญ กัลยา) | สงครามเพลง | ช่อง 3 เอสดี |
| 2561 | ไม่เป็นแบบนี้ได้ไหม | สุภาพบุรุษมงกุฎเพชร | ช่องวัน 31 |
| 2561 | เรื่องนี้ต้องมีเงื่อนงำ | สุภาพบุรุษมงกุฎเพชร | ช่องวัน 31 |
| 2561 | นักร้องงานเลี้ยง (ต้นฉบับ ตั๊กแตน ชลดา) | สุภาพบุรุษมงกุฎเพชร | ช่องวัน 31 |
| 2562 | จะมามั๊ยหนอ | เสียงเอื้อนสะเทือนดาว | ช่องวัน 31 |
| 2563 | สักวันเธอจะได้เข้าใจ | เศรษฐีตีนเปล่า | ช่อง 7 เอชดี |
| 2567 | บัลลังก์ลูกทุ่ง (ft. ใบเตย อาร์สยาม) | บัลลังก์ลูกทุ่ง | Workpoint TV |
| 2567 | กอดตัวเอง | บัลลังก์ลูกทุ่ง | Workpoint TV |
| 2567 | คนใกล้เคียง | บัลลังก์ลูกทุ่ง | Workpoint TV |
ผลงานเพลง > เพลงที่ร่วมร้องกับศิลปินอื่น

| ปี | ชื่อเพลง | ศิลปินร่วม | สังกัด | หมายเหตุ |
| --- | --- | --- | --- | --- |
| 2555 | สุดท้ายก็ต้องรักกัน | ภูธเนศ หงษ์มานพ | แกรมมี่ โกลด์ | เพลงประกอบละคร สายฟ้ากับสมหวัง |
| 2555 | โสนสะเดา | ภูธเนศ หงษ์มานพ | แกรมมี่ โกลด์ | เพลงประกอบละคร สายฟ้ากับสมหวัง |
| 2555 | แรงใจคนไกลบ้าน | ศิริพร, ต่าย, รัชนก, นิ้วก้อย, เอิร์น, เอิ้นขวัญ, ดอกอ้อ, ก้านตอง, ข้าวทิพย์ | แกรมมี่ โกลด์ | เพลงในโปรเจกต์ น้อง ๆ ร้องเพลงพี่นาง |
| 2555 | รักกันนะ | ไอซ์ ศรัณยู | จีเอ็มเอ็ม แกรมมี่ | เพลงในอัลบั้ม รักกันนะ ของ ไอซ์ ศรัณยู |
| 2556 | หนุ่มนาข้าว สาวนาเกลือ | ไผ่ พงศธร | M Pictures | เพลงประกอบภาพยนตร์ รวมพลคนลูกทุ่งเงินล้าน |
| 2556 | รวมพลคนลูกทุ่ง (ต้นฉบับ คัฑลียา มารศรี) | ศิลปินในภาพยนตร์ | M Pictures | เพลงประกอบภาพยนตร์ รวมพลคนลูกทุ่งเงินล้าน |
| 2558 | พลังงานจน | ลาบานูน | จีเอ็มเอ็ม แกรมมี่ | เพลงในอัลบั้ม N.E.W.S. ของ ลาบานูน |
| 2560 | กลางใจเธอคือฉัน กลางใจฉันคือเธอ | เต๋า ภูศิลป์ | แกรมมี่ โกลด์ | เพลงประกอบละคร สงครามเพลง |
| 2560 | ปีใหม่ทุกวัน | (ร้องรวมทั้งสังกัด แกรมมี่ โกลด์) | แกรมมี่ โกลด์ | ซิงเกิ้ลพิเศษต้อนรับปีใหม่ 2561 |
| 2561 | เดี๋ยวมันก็ดี | ยุทธนา เปื้องกลาง, ลำยอง หนองหินห่าว, ฮาย ชุติมา, อิสร์ อิสรพงศ์ | แกรมมี่ โกลด์ | เพลงประกอบละคร สุภาพบุรุษมงกุฎเพชร |
| 2561 | บุญเก่า (ร้องคู่) | ลำเพลิน วงศกร | แกรมมี่ โกลด์ | - |
| 2562 | ไหนว่าจะนอน | ลำเพลิน วงศกร | แกรมมี่ โกลด์ | สามารถฟังและชม MV ได้แค่ใน Youtube |
| 2562 | สร่าง | ลำเพลิน วงศกร | แกรมมี่ โกลด์ | เพลงในโครงการ Join the Pact |
| 2562 | ราชวังหัวใจ | สงกรานต์ รังสรรค์ | แกรมมี่ โกลด์ | เพลงในโปรเจกต์ โลคัลโรด |
| 2562 | ศิราณี | เอิ้นขวัญ วรัญญา, แป้งร่ำ ศิวนารี | แกรมมี่ โกลด์ | เพลงในโปรเจกต์ มักกะลีผีเสื้อ 2019 |
| 2563 | วรรณคดีสีชมพู | Maiyarap | แกรมมี่ โกลด์ | รวมในอัลบั้ม PAOLYWOOD |
| 2563 | ต้องมีสักวัน (สมหวังไปด้วยกัน) | เด่นคุณ, ลำเพลิน, ตรี, เบียร์, เบลล์ | แกรมมี่ โกลด์ | เพลงในโปรเจกต์ ต้องมีสักวัน (สมหวังไปด้วยกัน) โดย สมหวัง เงินสั่งได้ |
| 2564 | มนต์รักกินจุ๊บจิ๊บ | ต่าย อรทัย, ลำเพลิน วงศกร | แกรมมี่ โกลด์ | เพลงประกอบโฆษณา ดีไลท์ |
| 2564 | ชู้ทางใจ (ต้นฉบับ เป็ก ผลิตโชค) | เต๋า ภูศิลป์, เอิ้นขวัญ วรัญญา | แกรมมี่ โกลด์ | เพลงในโปรเจกต์ "รักสามเศร้า" Grammy Gold Cover Project |
| 2565 | มีเธอแล้วดีกว่า | ป๊อบ ปองกูล | จีเอ็มเอ็มแกรมมี่ | เพลงประกอบโฆษณา Kubota |
| 2565 | เจ้าอารมณ์ | แสตมป์ | 123records |  |
| 2566 | แฟนจ๋า | รวมศิลปินแกรมมี่โกลด์ | แกรมมี่ โกลด์ | ซนซน 40 ปี GMM GRAMMY |
| 2567 | รักพิศวาส | กานต์ ทศน | แกรมมี่ โกลด์ |  |
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี เปาวลี พรพิมล ร้อง |
| --- | --- | --- |
| 2554 | ก๊อท จักรพันธ์ ชุดที่ 7 เพชรตัดเพชร |  ลมพัดลมเพ (ร้องร่วมกับ ก๊อท จักรพันธ์, แพรวา พัชรี) |
| 2555 | น้องๆ ร้องเพลงพี่นาง ชุดที่ 1 |  เพื่อแม่แพ้บ่ได้ (ต้นฉบับ ศิริพร อำไพพงษ์)  คิดฮอดกอดบ่ได้ (ต้นฉบับ ศิริพร อำไพพงษ์)  ดูแลแค่รอยยิ้ม (ต้นฉบับ ศิริพร อำไพพงษ์)  แรงใจคนไกลบ้าน รวมศิลปิน |
| 2555 | รักกันนะ |  รักกันนะ (ร้องร่วมกับ ไอซ์ ศรัณยู) |
| 2556 | เพลงประกอบภาพยนตร์ รวมพลคนลูกทุ่งเงินล้าน |  หนุ่มนาข้าว สาวนาเกลือ (ร้องร่วมกับ ไผ่ พงศธร)  รวมพลคนลูกทุ่ง ศิลปินในภาพยนตร์ (ต้นฉบับ คัฑลียา มารศรี) |
| 2558 | 20 ปี แกรมมี่ โกลด์ เพลงของฉัน เพลงของเธอ เพลงของเรา ชุดที่ 2 |  รักคนโทรมาจังเลย (ต้นฉบับ พี สะเดิด)  เบอร์โทรคนเหงา (ต้นฉบับ จั๊กจั่น วันวิสา) |
| 2558 | N.E.W.S. |  พลังงานจน (ร้องร่วมกับ ลาบานูน) |
| 2558 | โครงการ Bike For Mom ปั่นเพื่อแม่ |  รักที่ยิ่งกว่ารัก (ร้องร่วมกับ ธงไชย แมคอินไตย์,กัน นภัทร,แก้ม วิชญาณี,พั้นช์ วรกาญจน์,ไผ่ พงศธร,หญิงลี ศรีจุมพล และ พี สะเดิด) |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องร่วมกับศิลปินแกรมมี่ โกลด์) |
| 2562 | ปฏิทินหัวใจ |  จะมามั๊ยหนอ |
| 2562 | ขี้เล่นเดอะโปรเจกต์ |  ไปเล่นตรงโน้น (ต้นฉบับ ปิ่น พรชนก) |
| 2562 | โลคัลโรด |  ราชวังหัวใจ (ร้องร่วมกับ สงกรานต์ รังสรรค์) |
| 2562 | มักกะลีผีเสื้อ 2019 |  ศิราณี (ร้องร่วมกับ เอิ้นขวัญ วรัญญา, แป้งร่ำ ศิวนารี)  ยักคิ้ว |
| 2562 | Join the Pact |  สร่าง (ร้องร่วมกับ ลำเพลิน วงศกร) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  กินจุ๊บจิ๊บ (ต้นฉบับ แคท รัตติกาล ศิลปินจากฝั่ง สปป.ลาว แต่เป็นที่รู้จักเมื่อ เบนซ์ พรชิตา ณ สงขลา เอามาร้องใหม่) |
| 2563 | สมหวังไปด้วยกัน สมหวัง เงินสั่งได้ |  ต้องมีสักวัน (สมหวังไปด้วยกัน) (ต้นฉบับ ก๊อท จักรพันธ์) |
| 2564 | รักสามเศร้า" Grammy Gold Cover Project |  ชู้ทางใจ (ร้องร่วมกับ เต๋า ภูศิลป์, เอิ้นขวัญ วรัญญา) (ต้นฉบับ เป็ก ผลิตโชค)  สะกดใจ (ต้นฉบับ นาวิน ต้าร์)  หยดน้ำในกองไฟ (ต้นฉบับ อี๊ด ฟลาย)  คนมันหึง (ต้นฉบับ บางแก้ว) |
| 2566 | ซนซน 40 ปี GMM GRAMMY |  แฟนจ๋า (ร้องร่วมกับศิลปินแกรมมี่โกลด์) (ต้นฉบับ เบิร์ด ธงไชย) |
| 2568 | 30 ปี แกรมมี่ โกลด์ |  |
ผลงานเพลง > ผลงานพรีเซ็นเตอร์โฆษณา

ยาสตรี เลดิน่า ร่วมด้วย ตั๊กแตน ชลดา (2554)
กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)
แอพลิเคชั่น KKBOX คู่กับ ต่าย อรทัย,ไผ่ พงศธร,ตั๊กแตน ชลดา,หญิงลี ศรีจุมพล และ แช่ม แช่มรัมย์ (2557)
อิชิตัน เย็นเย็น คู่กับ เอกชัย ศรีวิชัย,พิมฐา,เวียร์ ศุกลวัฒน์ และ ตัน ภาสกรนที (2559)
ดีไลท์ (2564)
ปลากระป๋องโรซ่า (2562-2564) คู่กับ ฝน ธนสุนทร และ เวียร์ ศุกลวัฒน์
กรรมการ และ พิธีกร

| ปี พ> ศ. | รายการ | ออกอากาศ | หมายเหตุ |
| --- | --- | --- | --- |
| 2559 | ศึกวันดวลเพลง | ช่องวัน 31 | พิธีกรรับเชิญคู่กับ ภคชนก์ โวอ่อนศรี |
| 28 กรกฎาคม พ.ศ. 2562-29 กันยายน พ.ศ. 2562 | ครัวตลาดแตก | ช่อง 9 เอ็มคอต เอชดี | ผลิตโดย “ซน” Online Creator Hub ในเครือบริษัท จีเอ็มเอ็ม แกรมมี่ |
| 6 มิถุนายน พ.ศ. 2564 | เพชรตัดเพชร ซีซั่นที่ 2 ศึก3เวที | ช่องเวิร์คพอยท์ | กรรมการรับเชิญ ตอนที่ 18 |
| 20 มิถุนายน พ.ศ. 2564 | โจ๊กตัดโจ๊ก | ช่องเวิร์คพอยท์ | กรรมการรับเชิญ ตอนที่ 10 |